রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
রূপরামের ধর্ম্মমঙ্গল
||স্থাপনা পালা ||
পৃষ্ঠা  ১  ২  ৩  ৪  ৫  ৬  ৭  ৮
ভুবনমোহনলোভা             ষোল চাঁদ মুখ শোভা
পরাত্পর পূর্ণ অভিলাষ |
অকাল ধরণী মণি             যেন বিধি পদ্মযোনি
ষোল কোটি সূর্যের প্রকাশ ||
সোনার মকুট শিরে             দুর্লভ কেয়ুর করে
পরিধান অরুণ বসন |
মেখলা কিঙ্কিণী তায়            সোনার নপুর পায়
পারিজাত মাল্য পরিধান ||
বাজুবন্ধ  পরিসর            শোভা করে কলেবর
দশ চাঁদ কান্দে রাঙা পায় |
চন্দনে ভূষিত অঙ্গ            দেখি অবতার রঙ্গ
ষোল চাঁদ দশনে মিশায় ||
[অধর সুন্দর রুচি               সুন্দর বদন শুচি
নয়ান যুগল সমীরণ |
কি দিব তুলনা তার         ষোল পদ্ম অবতার
কিছুমাত্র করিতে মিলন ||  ]
এমন দেবের লীলা           পরিতোষ মনে হৈলা
নাসা-পথে জন্মিলা উলুক |
রাঙ্গা চরণের কাছে         জোড়- হাথ করি আছে
স্তব করে লোটায়্যা সম্মুখ ||
অবধানে ধর্ম্মরায়             নিবেদি তোমার পায়
নায়কের চিন্তহ কল্যাণ |
ময়ূর ভট্টের পদে                মনে অনুমান হৃদে
দ্বিজ রূপরাম রস গান ||
বড় আজ আন্দ দেখি ব্রজপুর ঘরে রে |
গোকুল ছাড়িয়া নিমাই আইল নবদ্বীপে রে
আইল রে ||
নাসা-পথে যদিস্যাৎ জন্মিলা উলুক |
সবিনয় স্তব করে লোটায়্যা সন্মুখ ||
জোড়-হাথে উলুক করেন নিবেদন |
কে আছে তোমার পর তুমি নিরঞ্জন ||
তুমি স্বর্গ তুমি মর্ত্ত তুমি সে পাতাল  |
চন্দ্র সূর্য্য ইন্দ্র আদি তুমি দিক্ পাল ||
কৃপা কর ঠাকুর আমাকে কর দয়া |
দয়া করি দেহ দুই চরণের ছায়া ||
চরণের ছায়া মনে করি অনুমান |
মোর পৃষ্ঠে আরোহণ কর ভগবান ||
উলূকের বচন শুনিয়া মায়াধর |
কৌতুকে বসিলা পক্ষরাজের উপর ||
নাঞি জানি কতকাল করেন ভ্রমণ |
শ্রমযুক্ত উলুক করেন নিবেদন ||
কোনখানে বসিব এমন নাহি স্থল |
তৃষ্ণায় আকুল তনু কোথা পাব জল ||
.
স্থাপনা পালার পরের পৃষ্ঠায় . . .
.                                                                 এই পাতার উপরে . . .
মিলনসাগর
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা